CELEX: 32005D0477
Language: et
Date: 2005-06-29 00:00:00
Title: 2005/477/EÜ: Komisjoni otsus, 29. juuni 2005, millega perekonna Vitis L. Horvaatiast pärit taimede, välja arvatud viljade puhul nähakse ette erand teatavatest nõukogu direktiivi 2000/29/EÜ sätetest (teatavaks tehtud numbri K(2005) 1920 all)

1.7.2005   
            
            
               ET
            
            
               Euroopa Liidu Teataja
            
            
               L 170/75
            
         KOMISJONI OTSUS,
   29. juuni 2005,
   millega perekonna Vitis L. Horvaatiast pärit taimede, välja arvatud viljade puhul nähakse ette erand teatavatest nõukogu direktiivi 2000/29/EÜ sätetest
   (teatavaks tehtud numbri K(2005) 1920 all)
   (2005/477/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
   võttes arvesse Itaalia ja Sloveenia esitatud taotlust,
   ning arvestades järgmist:
   
               (1)
            
            
               Direktiivi 2000/29/EÜ kohaselt ei tohi ühendusse põhimõtteliselt sisse tuua perekonna Vitis L. kolmandatest riikidest pärit taimi, välja arvatud vilju.
            
         
               (2)
            
            
               Itaalia ja Sloveenia on taotlenud erandit perekonna Vitis L. Horvaatiast pärit taimede, välja arvatud viljade impordi lubamiseks piiratud ajavahemiku jooksul, et eripuukoolid saaksid kõnealuseid taimi ühenduses paljundada, enne kui need Horvaatiasse reeksporditakse.
            
         
               (3)
            
            
               Komisjon arvab, et kui perekonna Vitis L. Horvaatiast pärit taimede, välja arvatud viljade puhul järgitakse käesolevas otsuses sätestatud eritingimusi, ei ole ohtu, et taimedele või taimsetele saadustele levitatakse kahjulikke organisme.
            
         
               (4)
            
            
               Seepärast tuleks liikmesriikidele anda piiratud ajavahemikuks luba võimaldada eritingimustel kõnealuste taimede sissetoomist oma territooriumile.
            
         
               (5)
            
            
               Luba tuleks tühistada, kui tehakse kindlaks, et käesolevas otsuses sätestatud eritingimused ei ole kahjulike organismide ühendusse sissetoomise vältimiseks piisavad või kui neist ei ole kinni peetud.
            
         
               (6)
            
            
               Käesolevas otsuses sätestatud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Erandina direktiivi 2000/29/EÜ artikli 4 lõikest 1, milles on viidatud direktiivi III lisa A osa punktile 15, antakse liikmesriikidele õigus lubada perekonna Vitis L. ühenduses pookimiseks ettenähtud Horvaatiast pärit taimede, välja arvatud viljade (edaspidi “taimed”) sissetoomist oma territooriumile.
   Kõnealuse erandi kohaldamiseks peavad taimed vastama lisaks direktiivi 2000/29/EÜ I ja II lisas sätestatud nõuetele ka käesoleva otsuse lisas ettenähtud tingimustele ning need tuleb ühendusse sisse tuua 2006. aasta 1. jaanuarist kuni 31. märtsini.
   Artikkel 2
   Artiklis 1 ettenähtud erandit kasutavad liikmesriigid esitavad komisjonile ja teistele liikmesriikidele hiljemalt 2006. aasta 1. juuliks:
   
               a)
            
            
               teabe käesoleva otsuse alusel imporditud taimede koguse kohta ja
            
         
               b)
            
            
               lisa punktis 6 osutatud ametlike kontrollide üksikasjaliku tehnilise aruande.
            
         Iga liikmesriik, kus taimi pärast tema territooriumile sissetoomist poogitakse, esitab samuti komisjonile ja teistele liikmesriikidele hiljemalt 2006. aasta 1. juuliks lisa punkti 8 lõikes b osutatud ametlike kontrollide ja katsete üksikasjaliku tehnilise aruande.
   Artikkel 3
   Liikmesriigid teavitavad komisjoni ja teisi liikmesriike viivitamata kõikidest käesoleva otsuse alusel nende territooriumile sissetoodud partiidest, mille puhul on hiljem leitud, et need ei vasta käesolevale otsusele.
   Artikkel 4
   Käesolev otsus on adresseeritud liikmesriikidele.
   
      Brüssel, 29. juuni 2005
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 169, 10.7.2000, lk 1. Direktiivi on viimati muudetud komisjoni direktiiviga 2005/16/EÜ (ELT L 57, 3.3.2005, lk 19).
   LISA
   Eritingimused, mida kohaldatakse artiklis 1 ettenähtud erandiga hõlmatud perekonna Vitis L. Horvaatiast pärit taimede, välja arvatud viljade suhtes
   
               1.
            
            
               Taimed on sortide Babić, Borgonja, Dišeča belina, Graševina, Grk, Hrvatica, Kraljevina, Malvazija istarska, Maraština, Malvasija, Muškat momjanski, Muškat ruža porečki, Plavac mali, Plavina-Plavka, Pošip, Škrlet, Teran, Trnjak, Plavac veli, Vugava või Žlahtina paljundusmaterjal puhkestaadiumis pungadena, mis on:
               
                           a)
                        
                        
                           ettenähtud pookimiseks ühenduses punktis 7 osutatud territooriumil ja ühenduses valmistatud pookealustele;
                        
                     
                           b)
                        
                        
                           kogutud Horvaatias ametlikult registreeritud alustekoolidest. Registreeritud alustekoolide loetelud tehakse erandit kasutavatele liikmesriikidele ja komisjonile kättesaadavaks hiljemalt 31. oktoobriks 2005. Kõnealustes loeteludes märgitakse iga ametlikult registreeritud puukooli kohta sordinimi, mitu rida on ühte sorti istutatud, taimede arv ühes reas, kui neid peetakse käesolevas otsuses sätestatud tingimuste alusel sobivaks 2006. aastal ühendusse saatmiseks;
                        
                     
                           c)
                        
                        
                           korralikult pakendatud ja pakendid on muudetud äratuntavaks märkega, mis võimaldab teha kindlaks registreeritud puukooli ja sordi.
                        
                     
         
               2.
            
            
               Taimedele lisatakse fütosanitaarsertifikaat, mis on välja antud Horvaatias kooskõlas direktiivi 2000/29/EÜ artikli 13 lõikega 1, võttes aluseks kõnealuses direktiivis sätestatud kontrolli, millega on kinnitatud eelkõige järgmiste kahjulike organismide puudumist:
               
                            
                        
                        
                           
                              Daktulosphaira vitifoliae (Fitch)
                        
                     
                            
                        
                        
                           
                              Xylophilus ampelinus (Panagopoulos) Willems et al.
                        
                     
                            
                        
                        
                           Grapevine Flavescence dorée
                        
                     
                            
                        
                        
                           
                              Xylella fastidiosa (Well et Raju)
                        
                     
                            
                        
                        
                           
                              Trechispora brinkmannii (Bresad.) Rogers
                        
                     
                            
                        
                        
                           Tubaka rõngaslaiksuse viirus
                        
                     
                            
                        
                        
                           Tomati rõngaslaiksuse viirus
                        
                     
                            
                        
                        
                           Põõsasmustika lehelaiksuse viirus
                        
                     
                            
                        
                        
                           Virsiku rosettmosaiikviirus
                        
                     Sertifikaadil on lahtris “Lisakinnitus” märge “Käesolev partii vastab otsuses 2005/477/EÜ sätestatud tingimustele”.
            
         
               3.
            
            
               Horvaatia ametlik taimekaitseorganisatsioon tagab taimede samasuse punkti 1 lõikes b osutatud kogumise ajast kuni laadimiseni ühendusse eksportimiseks.
            
         
               4.
            
            
               Taimed tuuakse sisse piiriületuspunktide kaudu, mille nende asukohajärgne liikmesriik on selleks otstarbeks kindlaks määranud.
               Liikmesriigid teatavad kõnealused piiriületuspunktid ning iga piiriületuspunkti eest vastutava direktiivis 2000/29/EÜ osutatud ametiasutuse nime ja aadressi aegsasti komisjonile ning taotluse korral teistele liikmesriikidele.
               Kui taimede sissetoomine ühendusse toimub muus kui artiklis 1 sätestatud õigust (edaspidi “luba”) kasutavas liikmesriigis, peavad selle liikmesriigi vastutavad ametiasutused, mille kaudu toimub ühendusse sissetoomine, teavitama luba kasutavate liikmesriikide vastutavaid ametiasutusi ning tegema nendega koostööd, et tagada käesoleva otsuse järgimine.
            
         
               5.
            
            
               Enne ühendusse sissetoomist teavitatakse importijat ametlikult punktides 1–4 sätestatud tingimustest; nimetatud importija teavitab iga sissetoomise üksikasjadest aegsasti selle liikmesriigi vastutavaid ametiasutusi, mille kaudu toimub sissetoomine, ja kõnealune liikmesriik edastab saadud teabe üksikasjad viivitamatult komisjonile, märkides:
               
                           a)
                        
                        
                           materjali liigi;
                        
                     
                           b)
                        
                        
                           sordi ja koguse;
                        
                     
                           c)
                        
                        
                           deklareeritud sissetoomise kuupäeva ja piiriületuspunkti kinnituse;
                        
                     
                           d)
                        
                        
                           punktis 7 osutatud pungade pookimise ja ladustamise territooriumide nimed, aadressid ja asukohad.
                        
                     Importija teavitab asjaomaseid ametiasutusi mis tahes muudatustest eespool nimetatud üksikasjades niipea, kui ta nendest teada saab.
               Asjaomane liikmesriik teavitab viivitamatult komisjoni eespool nimetatud üksikasjadest ja nende mis tahes muutmise üksikasjadest.
               Importija teavitab vähemalt kaks nädalat enne ühendusse sissetoomise kuupäeva nende punktis 7 osutatud territooriumide vastutavat ametiasutust, kus taimi pookima hakatakse.
            
         
               6.
            
            
               Kõnealust luba kasutava liikmesriigi vastutavad ametiasutused, vajadusel koostöös selle liikmesriigi vastutavate ametiasutustega, kus taimi ladustatakse, teostavad direktiivi 2000/29/EÜ artikli 13 alusel ja kooskõlas käesoleva otsuse sätetega kontrolle, muuhulgas vajadusel katseid.
               Samuti kontrollivad liikmesriigid kõnealuste kontrollide käigus punktis 2 nimetatud kahjulike organismide esinemist ja teostavad vajadusel katseid. Nimetatud kahjulike organismide leidmisest teavitatakse viivitamatult komisjoni. Võetakse sobivaid meetmeid kahjulike organismide ja vajadusel ka asjaomaste taimede hävitamiseks.
            
         
               7.
            
            
               Taimi poogitakse ainult ametlikult registreeritud ja käesoleva loa kohaldamiseks heakskiidetud territooriumidel.
               Isik, kes kavatseb taimi pookida, teatab eelnevalt territooriumi asukohajärgse liikmesriigi vastutavatele ametiasutustele nimetatud territooriumi omaniku nime ja aadressi.
               Kui pookimiskoht asub muus kui luba kasutavas liikmesriigis, teatavad luba kasutava liikmesriigi vastutavad ametiasutused selle liikmesriigi vastutavatele ametiasutustele, kus taimi poogitakse, nende territooriumide nimed ja aadressid, kus taimi poogitakse. Kõnealune teave edastatakse siis, kui importijalt saadakse punkti 5 viimases taandes nimetatud eelteatis.
            
         
               8.
            
            
               Punktis 7 osutatud territooriumidel:
               
                           a)
                        
                        
                           võib ühendusest pärit pookealusele pookida taimi, millel ei ole tuvastatud punktis 2 nimetatud kahjulikke organisme. Poogitud taimi hoitakse seejärel sobivates tingimustes sobivas kasvusubstraadis, kuid ei istutata ega kasvatata põldudel. Poogitud taimed jäävad nimetatud territooriumile, kuni nad viiakse punktis 9 nimetatud sihtkohta väljaspool ühendust;
                        
                     
                           b)
                        
                        
                           kontrollivad taimi pärast pookimist asjakohasel ajal vaatluse teel kahjulike organismide esinemise või mis tahes kahjuliku organismi põhjustatud märkide või sümptomite suhtes selle liikmesriigi vastutavad ametiasutused, kus neid poogiti; kõnealuse visuaalse kontrolliga leitud märke või sümptomeid põhjustanud kahjulik organism määratakse sobiva katsemenetluse abil;
                        
                     
                           c)
                        
                        
                           hävitatakse vastutavate ametiasutuse kontrolli all viivitamatult kõik poogitud taimed, mida ei ole alapunktides a ja b osutatud kontrollide või katsete käigus tunnistatud punktis 2 loetletud kahjulikest organismidest vabaks või mis vajavad muudel põhjustel karantiini.
                        
                     
         
               9.
            
            
               Kõiki taimi, mis on saadud punktis 1 osutatud pungade edukal pookimisel, lubatakse poogitud taimedena vedada ainult Horvaatiasse. Luba kasutava liikmesriigi vastutavad ametiasutused tagavad, et kõik taimed, mida sel moel ei veeta, hävitatakse ametlikult. Edukalt poogitud taimede, ametlikult hävitatud taimede ja hiljem Horvaatiasse reeksporditud taimede koguse kohta peetakse arvestust. Kõnealune teave tehakse komisjonile kättesaadavaks.